Diari Oficial de la Generalitat Valenciana


Sumari del DOGV 8997, del 14-01-2021 (2021/216)

RESOLUCIÓ d'11 de gener de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat FP Centro de Hostelería del Mediterráneo, amb codi 85362024, de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8997

Data del DOGV
:   14-01-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/216


Data del document
:   11-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ d'11 de gener de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat FP Centro de Hostelería del Mediterráneo, amb codi 53859276, de València. [2021/216]  
Antecedents de fet  
Primer. El centre privat de FP denominat Centro de Hostelería y Turismo de Valencia, amb codi 93615927, de València, està autoritzat per Resolució de 19 d'octubre de 1998, de la Conselleria de Cultura, Educació i Ciència, per la qual se li concedeix autorització d'obertura i funcionament. Per Resolució d'11 de setembre de 2013, de la Conselleria d'Educació, Cultura i Esport, es modifica l'autorització del centre privat de Formació Professional Centro de Hostelería y Turismo de Valencia de la localitat de València, per canvi de titularitat i de denominació específica, passant a denominar-se Centro de Hostelería del Mediterráneo.  
Segon. Segons l'informe de la Inspecció d'Educació de data 26 d'octubre es constata que el centre en qüestió ha deixat d'impartir els ensenyaments per als quals va ser autoritzat.  
  
Tercer. Vist que el cessament d'activitats docents d'aquest centre no comporta cap perjudici greu per a l'interés públic.  
  
Fonaments de dret  
Primer. Vista la Llei orgànica 8/1985, de 3 de juliol, reguladora del Dret a l'Educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer; i la Llei 39/2015, d'1 d'octubre, del procediment administratiu comú de les administracions públiques.  
  
Segon. Vista la proposta del director general de Centres Docents i de conformitat amb aquesta, en exercici de les atribucions conferides pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Únic  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
  
Codi del centre: 24072008.  
Denominació genèrica del centre: centre privat de Formació Professional.  
Denominació específica del centre: Centro de Hostelería del Mediterráneo.  
Titular: Centro Superior de Hostelería del Mediterráneo, Societat Limitada.  
Domicili: c/ Corretgeria, núm. 28.  
Localitat: València (46651).  
Província: València.  
  
La present resolució tindrà els seus efectes acadèmics a l'inici del curs escolar 2021-2022.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 11 de gener de 2021.- El conseller d'Educació, Cultura i Esport.: Vicent Marzà i Ibáñez.